CELEX: 32010D0315
Language: fi
Date: 2010-06-08 00:00:00
Title: 2010/315/: Komission päätös, annettu 8 päivänä kesäkuuta 2010 , kiireellisistä toimenpiteistä, jotka koskevat ei-luvallista muuntogeenistä organismia ”LL RICE 601” riisituotteissa, annetun päätöksen 2006/601/EY kumoamisesta sekä pistokokeista sen osoittamiseksi, että riisituotteet eivät sisällä kyseistä organismia (tiedoksiannettu numerolla K(2010) 3527)  (ETA:n kannalta merkityksellinen teksti )

9.6.2010   
            
            
               FI
            
            
               Euroopan unionin virallinen lehti
            
            
               L 141/10
            
         KOMISSION PÄÄTÖS,
   annettu 8 päivänä kesäkuuta 2010,
   kiireellisistä toimenpiteistä, jotka koskevat ei-luvallista muuntogeenistä organismia ”LL RICE 601” riisituotteissa, annetun päätöksen 2006/601/EY kumoamisesta sekä pistokokeista sen osoittamiseksi, että riisituotteet eivät sisällä kyseistä organismia
   (tiedoksiannettu numerolla K(2010) 3527)
   (ETA:n kannalta merkityksellinen teksti)
   (2010/315/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 2 kohdan,
   sekä katsoo seuraavaa:
   
               (1)
            
            
               Komission päätöksessä 2006/601/EY (2) edellytetään, että sellaisten Amerikan yhdysvalloista peräisin olevien riisituotteiden lähetyserät, joihin on todennäköisesti sekoittunut muuntogeenistä riisiä, voidaan saattaa markkinoille ainoastaan, jos niiden mukana on asiakirjat, jotka osoittavat, etteivät asianomaiset tuotteet sisällä muuntogeenistä organismia ”LL RICE 601”. Lisäksi kyseisessä päätöksessä säädetään eräistä muista valvontatoimenpiteistä.
            
         
               (2)
            
            
               Yhdysvaltain maatalousministeriö on julkaissut tulokset tutkimuksestaan, joka koski erityisesti organismin ”LL RICE 601” esiintymistä kauppalaadun riisissä Yhdysvaltain markkinoilla. Vaikka ei pystytty tarkkaan selvittämään, miten organismin ”LL RICE 601” sekoittuminen oli tapahtunut, havainnot osoittivat sekoittumisen lähteen olleen rajallinen.
            
         
               (3)
            
            
               Lisäksi Yhdysvaltojen riisialan keskusjärjestö hyväksyi suunnitelman, jonka tavoitteena oli poistaa ”LL RICE 601” Yhdysvaltojen vientikanavista. Suunnitelma käsitti siementen testauksen ennen kylvämistä sekä asiakirjatarkastukset ja analyysit jakelupisteissä.
            
         
               (4)
            
            
               Sen jälkeen kun päätöstä 2006/601/EY viimeksi muutettiin komission päätöksellä 2008/162/EY (3), mainitun suunnitelman mukaisessa siementen testauksessa vuonna 2008 viidessä riisinkasvattajaosavaltiossa eli Arkansasissa, Mississipissä, Louisianassa, Texasissa ja Missourissa ei havaittu organismia ”LL RICE 601”.
            
         
               (5)
            
            
               Elintarvike- ja eläinlääkintätoimiston vuonna 2008 antamassa raportissa, joka koski EU:hun vietävään riisiin sovellettaviin kiireellisiin toimenpiteisiin liittyvien Yhdysvalloissa toteutettavien valvontatoimenpiteiden [United States 2008–7857] arviointia, esitettyjen havaintojen ja päätelmien mukaan järjestelmä päätöksessä 2006/601/EY säädettyjä toimenpiteitä varten oli hyväksyttävä.
            
         
               (6)
            
            
               Yhdysvaltojen riisialan keskusjärjestön suorittamissa vuoden 2009 sadosta korjatun riisin eli tuoreen riisin testauksissa ei havaittu ”LL RICE 601”:tä sisältäviä eriä. Lisäksi Yhdysvaltain tuotannonala ilmoitti jatkavansa suunnitelman soveltamista myös vuoden 2010 sadon osalta ja toteuttavansa vientiä edeltävää testausta ja sertifiointia, vaikka toimenpide kumottaisiin, jos markkinaedut edellyttävät toimenpiteiden jatkamista.
            
         
               (7)
            
            
               Näin ollen päätöksen 2006/601/EY perustana olevat syyt ovat poistuneet. Sen vuoksi päätös olisi kumottava.
            
         
               (8)
            
            
               Jäsenvaltioiden olisi kuitenkin jatkettava seurantaa suorittamalla tarpeellinen määrä pistokokeita sen tarkistamiseksi, että markkinoilla ei ole riisituotteita, joihin on sekoittunut ”LL RICE 601”:tä. Seurannan tuloksista on ilmoitettava viipymättä nopealla hälytysjärjestelmällä (RASFF) komissiolle, joka arvioi jatkotoimien tarpeellisuuden.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2006/601/EY.
   2 artikla
   Jäsenvaltioiden on asetuksen (EY) N:o 178/2002 mukaisesti varmistettava, että suoritetaan tarpeellinen määrä pistokokeita sen tarkistamiseksi, että markkinoilla ei ole muuntogeenistä organismia ”LL RICE 601” sisältäviä, siitä koostuvia tai siitä valmistettuja riisituotteita.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä kesäkuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 31, 1.2.2002, s. 1.
   
      (2)  EUVL L 244, 7.9.2006, s. 27.
   
      (3)  EUVL L 52, 27.2.2008, s. 25.